Cuuma, Espoon Palloseura ja SuperPark solmivat kolmikantayhteistyön avuksi nuorten liikkumattomuusongelmaan · Cuuma
Niin paljon hyvää kuin digitaalisuus on tuonutkin ihmisten elämään, on se myös kasvattanut uudenlaisia yhteiskunnallisia ongelmia. Yksi niistä on lasten ja nuorten liikkumattomuuden yleistyminen.
Liikkumattomuuteen on havahduttu ympäri Suomea ja muun muassa Espoon Palloseurassa on mietitty keinoja ongelman ratkaisemiseksi.
”On faktaa, ettei lasten yleisliikkuvuus tule ainakaan vahvistumaan. On turha itkeä asialle, vaan pitää pyrkiä löytämään keinoja, joilla saisimme ratkaistua liikkumattomuuteen liittyvän ongelma. Halusimme kehittää lapsille harjoituksen, jossa pääsee kehittämään koordinaatiota ja liikkuvuutta”, EPS:n valmennuspäällikkö Boris Wistuba kertoo.
Tätä nykyä EPS:n taitokouluun kuuluvat lapset käyvät kerran viikossa harjoittelemassa Superparkissa.
EPS löysi yhteistyökumppanin, Cuuma Communications Oy:n, joka halusi osallistua uudesta harjoitusmetodista syntyvien menojen rahoittamiseen. Syntyi yhteistyömalli, josta kaikki kolme osapuolta ovat olleet varsin tyytyväisiä.
Kolmikantaiset yhteistyömallit ovat suomalaisessa urheilussa vielä harvinaisuuksia, mutta tämän myötä harrastuksesta muodostuvat kustannukset eivät pääse kohoamaan kohtuuttoman suuriksi.
Partner Christian Eroma, Cuuma Communications Oy puh: 0400 – 988 005
Valmennuspäällikkö Boris Wistuba, EPS puh: 040 – 5449795
Myyntipäällikkö Kim Korhonen, SuperPark puh: 050 – 5745657